Θεραπευτική αντιμετώπιση του δασυτριχισμού σε έφηβες γυναίκες: συστηματική ανασκόπηση
Creators: name: Βερυκκόκου Κωνσταντίνα Γεωργίου
Publisher: name: Aristotle University of Thessaloniki
Year: 2022
Subjects: Δασυτριχισμός
Έφηβες
Διάγνωση,Θεραπεία
Hirsutism,
Female Adolescents
Diagnosis, Treatment

description: Ο σκοπός της παρούσας διατριβής είναι η άντληση πληροφοριών μέσω της συστηματικής ανασκόπησης της βιβλιογραφίας σχετικά με τις μεθόδους θεραπείας του δασυτριχισμού σε έφηβες γυναίκες. Η παρούσα ανασκόπηση σχεδιάστηκε με βάση τις κατευθυντήριες οδηγίες PRISMA. Πραγματοποιήθηκε εκτενής αναζήτηση βιβλιογραφίας στις βάσεις δεδομένων MEDLINE,NCBI,Cochrane Library και Google scholar, χρησιμοποιώντας προκαθορισμένα κριτήρια εισαγωγής/αποκλεισμού. Από την βιβλιογραφική ανασκόπηση ανευρέθηκαν συνολικά 8 δημοσιευμένες κλινικές μελέτες. Προκειμένου να αντληθούν ακόμα περισσότερα βιβλιογραφικά δεδομένα, αποφασίστηκε να αυξηθεί το ηλικιακό όριο στα ≤ 22 έτη (μέσος όρος ηλικίας των συμμετεχουσών), που άλλωστε δεν απέχει πολύ από την ηλικιακή ομάδα της εφηβείας. Σύμφωνα λοιπόν με τα διευρυμένα κριτήρια εισόδου, ανευρέθηκαν συνολικά 16 κλινικές μελέτες, στις οποίες συνολικά συμμετείχαν 1161 ασθενείς. Ο δασυτριχισμός κατά την διάρκεια της εφηβικής ηλικίας αποτελεί μία παθολογική διαταραχή η οποία δεν έχει μελετηθεί ιδιαίτερα, με την σχετική βιβλιογραφία να είναι ιδιαίτερα πτωχή. Όπως ακριβώς και για γυναίκες μεγαλύτερης ηλικιακής ομάδος, έτσι ακριβώς και για τις έφηβες / νεαρές γυναίκες, φαίνεται ότι η βάση της αντιμετώπισης της συγκεκριμένης παθολογικής κατάστασης αποτελεί η χορήγηση αντισυλληπτικών από του στόματος δισκίων. Οι ευαισθητοποιητές της ινσουλίνης, δείχνουν να έχουν αβέβαια – αμφιλεγόμενα αποτελέσματα, ενώ ελπιδοφόρα φαίνεται ότι είναι τα ευρήματα από την χρήση του αναστολέα της 5-α αναγωγάσης (finasterine). Τέλος, θετικά φαίνεται ότι είναι και τα αποτελέσματα που προσφέρουν ορισμένες μη-φαρμακολογικές παρεμβάσεις (συστηματική δίαιτα απώλειας σωματικού βάρους, ολιστική γιόγκα), που θα πρέπει να μελετηθούν περαιτέρω είτε ως μονοθεραπεία, είτε σε συνδυασμό με κάποια από τις υπόλοιπες φαρμακολογικές παρεμβάσεις.Σε κάθε περίπτωση, είναι αναγκαία η πραγματοποίηση περαιτέρω τυχαιοποιημένων κλινικών μελετών με ομάδα ελέγχου, με ικανό αριθμό συμμετεχόντων της συγκεκριμένης ηλικιακής ομάδας με βασικό παράγοντα μελέτης τον δασυτριχισμό, προκειμένου να εξαχθούν ασφαλή επιστημονικά συμπεράσματα
description: The purpose of the present thesis is to obtain information through a systematic review of the literature on the methods of treatment of hirsutism in adolescent females. This review was designed based on the PRISMA statement guidelines. Extensive literature search was held in MEDLINE,NCBI,Cochrane Library και Google scholar using prespecified inclusion/exclusion criteria. A total of 8 published clinical studies were retrieved from the literature review. In order to obtain even more literature data, it was decided to increase the age limit to ≤ 22 years (mean age of participants), which is not far from the age group of adolescence. Therefore, according to the expanded entry criteria, a total of 16 clinical studies were found, in which a total of 1161 patients were enrolled.Hirsutism during adolescence is a pathological disorder that has not been particularly studied, with the relevant literature being poor. Similar to the adults women, it seems that the basis of treatment for this pathological condition is the administration of oral contraceptive tablets. Insulin sensitizers, seem to have uncertain - controversial results, while promising seem to be the findings from the use of the 5-a reductase inhibitor (finasterine). Finally, the results offered by some non-pharmacological interventions (systematic weight loss diet, holistic yoga) also seem to be positive and should be further studied either as monotherapy or in combination with some of the other pharmacological interventions.In any case, it is necessary to conduct further randomized-contolled clinical trials, with a sufficient number of participants of this specific age group, in order to draw safe scientific conclusions